Diari Oficial de la Generalitat Valenciana


Sumari del DOGV 6420, del 20-12-2010 (2010/13941)

DECRET 210/2010, de 17 de desembre, del Consell, pel qual es prorroga per 12 mesos la suspensió de l'autorització d'explotació de determinades màquines recreatives i d'atzar establida en l'article 26.8 del Reglament de Màquines Recreatives i d'Atzar.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2010/12/17/210/dof/vci/html**

### Dades del document

Número de DOGV
:   6420

Data del DOGV
:   20-12-2010

Secció del DOGV
:   I. DISPOSICIONS GENERALS

Número del document
:   2010/13654


Data del document
:   17-12-2010

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * reglamentació comercial
    * joc d'atzar
    * joc automàtic
    * legislació

DECRET 210/2010, de 17 de desembre, del Consell, pel qual es prorroga per 12 mesos la suspensió de l'autorització d'explotació de determinades màquines recreatives i d'atzar establida en l'article 26.8 del Reglament de Màquines Recreatives i d'Atzar. [2010/13826]  
PREÀMBUL  
En compliment i desplegament del que disposa l'Estatut d'Autonomia de la Comunitat Valenciana, que en l'article 49.1.31a atribuïx competència exclusiva a la Generalitat en matèria de «casinos, joc i apostes, amb exclusió de les apostes mútues esportivobenèfiques», es va promulgar la Llei 4/1988, de 3 de juny, de la Generalitat, del Joc de la Comunitat Valenciana.  
La llei mencionada ha sigut desplegada reglamentàriament, entre altres, pel Decret 115/2006, de 28 de juliol, del Consell, pel qual es va aprovar el Reglament de Màquines Recreatives i d'Atzar, que en l'article 26.8, paràgraf cinqué, en la redacció que en fa el Decret 200/2009, de 6 de novembre, del Consell, establix que «els efectes de la resolució estimatòria de la sol·licitud de suspensió de l'autorització d'explotació, expressa o per silenci administratiu, no podran tindre una duració superior als 12 mesos comptats a partir de la data indicada per l'interessat en la seua sol·licitud per a l'inici dels efectes de la suspensió. Una vegada transcorregut el termini de la suspensió sense que s'haja interessat l'alta de l'autorització d'explotació, es procedirà d'ofici a declarar-la».  
Atenent la proximitat del termini de venciment de les autoritzacions esmentades i l'especial conjuntura econòmica en què es troba el sector del joc, s'estima convenient que les màquines la suspensió de l'autorització d'explotació de les quals ha de ser alçada per la finalització dels 12 mesos referits puguen seguir suspeses per igual període addicional.  
Per tot això, en l'exercici de la competència que la disposició final primera de la Llei 4/1988, de 3 de juny, de la Generalitat, del Joc de la Comunitat Valenciana, atribuïx al Consell per a adoptar totes aquelles disposicions reglamentàries que necessite per a la seua aplicació i desplegament, amb informe previ de la Comissió del Joc de la Comunitat Valenciana, a proposta del conseller d'Economia, Hisenda i Ocupació, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 17 de desembre de 2010,  
DECRETE  
Article únic. Pròrroga automàtica de la suspensió d'autoritzacions d'explotació de màquines de tipus B  
Als efectes del que disposa l'article 26.8 del Reglament de Màquines Recreatives i d'Atzar, aprovat pel Decret 115/2006, de 28 de juliol, del Consell, es prorroga automàticament per 12 mesos la suspensió de l'autorització d'explotació de les màquines de tipus B el termini de suspensió de les quals finalitze el 31 de desembre de 2010.  
DISPOSICIÓ FINAL  
Única. Entrada en vigor  
El present decret entrarà en vigor l'endemà de la publicació en el Diari Oficial de la Comunitat Valenciana.  
València, 17 de desembre de 2010  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA


Còpia Permalink ELI